Temeljem Odluke Uprave broj:\_\_\_\_\_\_ donesene na \_\_\_\_\_\_\_\_sjednici \_\_\_\_\_\_ 2017. godine

**HRVATSKA BANKA ZA OBNOVU I RAZVITAK** iz Zagreba, Strossmayerov trg 9, OIB 26702280390, koju zastupaju \_\_\_\_\_\_\_\_\_\_\_\_\_\_ ovlaštena osoba i \_\_\_\_\_\_\_\_\_\_\_\_\_\_\_\_ovlaštena osoba (u daljnjem tekstu: Davatelj donacije)

i

**NAZIV KORISNIKA,** adresa, grad, OIB, \_\_\_\_\_\_\_\_\_\_\_\_\_\_\_\_\_\_\_\_\_\_, koji zastupa \_\_\_\_\_\_\_\_\_\_\_\_\_ovlaštena osoba, (u daljnjem tekstu: Korisnik)

zaključuju sljedeći

**UGOVOR**

**O DONACIJI PROJEKTU ORGANIZACIJE CIVILNOGA DRUŠTVA**

Članak 1.

Ovim Ugovorom uređuju se međusobna prava i obveze ugovornih strana u vezi dodjele bespovratnih sredstava (u daljnjem tekstu: Donacije) odobrenih temeljem Javnog natječaja HBOR-a za dodjelu Donacija u 2017. godini „I JA ŽELIM POSAO“, (u daljnjem tekstu: Natječaj) i Odluke Uprave broj: \_\_\_\_\_\_\_\_\_\_\_ donesene na \_\_. sjednici, \_\_ svibnja 2017. godine.

Članak 2.

Davatelj donacije obvezuje se isplatiti Korisniku iznos od

**iznos kuna (slovima: kuna)**

**kao donaciju za Projekt**

**naziv Projekta**

(u daljnjem tekstu: Projekt)

Članak 3.

Obrazac za prijavu Projekta na Natječaj za donacije s pripadajućom dokumentacijom koju je Korisnik dostavio, sastavni su dio ovog Ugovora.

Članak 4.

Sredstva iz članka 2. ovog Ugovora mogu se koristiti isključivo za provedbu Projekta sukladno uvjetima Natječaja i prema proračunu Projekta za koji se dodjeljuje Donacija. Obrazac proračuna Projekta je sastavni dio ovog Ugovora.

Članak 5.

Sredstva iz članka 2. ovog Ugovora isplatit će se jednokratno na IBAN Korisnika broj: - otvoren kod – naziv banke \_\_\_\_\_\_\_\_\_\_\_\_\_\_\_\_\_\_u roku od - 30 dana - (ovisno o početku provedbe Projekta) od dana sklapanja ovog Ugovora.

Članak 6.

Radi kontrole namjenskog korištenja sredstava Korisnik se obvezuje da će Davatelju donacije dostaviti izvješće o izvršenju Projekta koje treba sadržavati:

1. Opisno izvješće putem popunjenog obrasca Narativnog završnog izvještaja Projekta, propisanog od strane Davatelja donacije.
2. Financijsko izvješće putem popunjenog obrasca, propisanog od strane Davatelja donacije, sastavljenog u skladu sa stavkama razrađenima u obrascu Proračuna Projekta uz detaljno dokumentiranje svih troškova, a koje treba sadržavati:

* za bezgotovinska plaćanja – preslike računa (R1 ili R2) koji glase na Korisnika te pripadajući izvod sa žiro-računa Korisnika iz kojeg je vidljivo izvršeno plaćanje
* za gotovinska plaćanja – preslike računa (R1 ili R2) koji glase na Korisnika, preslike uplatnica i isplatnica iz blagajne
* ostalu dokumentaciju – putni nalozi s pripadajućim prilozima, dokumenti na temelju kojih su obavljana plaćanja (ugovori o djelu ili drugi ugovori, sporazumi, obračuni honorara) i sl.
* priloge vezane uz provedbu Projekta.

Korisnik podnosi izvješće o izvršenju Projekta najkasnije 20 dana nakon isteka roka predviđenog za završetak Projekta.

Članak 7.

Davatelj donacije pridržava pravo kontinuiranog praćenja i vrednovanja izvršenja Projekta Korisnika iz članka 2. ovog Ugovora, te preispitivanje financija i troškova u bilo koje vrijeme trajanja provedbe Projekta kao i u razdoblju od dvije godine nakon završetka Projekta.

Potpisom ovog Ugovora, Korisnik daje izričitu suglasnost Davatelju donacije da Davatelj donacije može u bilo kojem trenutku izvršiti uvid u financijske izvještaje, financijsku, statusnu i svu drugu dodatnu dokumentaciju koja se odnosi na Korisnika i Projekt, a u svrhu provjere realizacije Projekta i istinitosti podataka koje je Korisnik naznačio u Obrascu za prijavu, izjavama koje je Korisnik priložio u postupku dodjele Donacija i popunjenom Obrascu narativnog završnog izvještaja Projekta i financijskog izvještaja o provedbi Projekta. Korisnik se obvezuje na zahtjev Davatelja donacije dostaviti svu traženu dokumentaciju kao i dokaze o ostvarenju rezultata provedbe Projekta.

Davatelj donacije može neposrednu kontrolu iz stavka 1. ovog članka obaviti kod Korisnika, te je o namjeri izvršenja neposredne kontrole dužan prethodno obavijestiti Korisnika barem tri dana prije planiranog izvršenja kontrole.

Korisnik ovlašćuje Davatelja donacije da radi nadzora namjenskog korištenja sredstava iz Članka 2. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja donacije.

Članak 8.

Korisnik se obvezuje pravodobno izvijestiti Davatelja donacije o eventualnim objektivnim smetnjama tijekom realizacije Projekta koje onemogućuju ili bitno mijenjaju opseg, vrstu planiranih aktivnosti i/ili korisnika Projekta, izvršenje Projekta u ugovorenom roku ili izvršenje Projekta u planiranim stavkama proračuna, kako bi se mogle ugovoriti izmjene ugovornih obveza.

Izmjene ugovornih obveza iz razloga navedenih u stavku 1. ovog članka, Korisnik može zatražiti najkasnije \_\_\_\_ dana (ovisno o trajanju projekta) prije isteka roka izvršenja Projekta. **Svaka izmjena ugovornih obveza treba biti zatražena i odobrena u pisanom obliku.**

Korisnik ne može zatražiti izmjene ugovornih obveza iz razloga navedenih u stavku 1. ovog članka nakon roka iz stavka 2. ovog članka.

Zahtjev za izmjenu ugovornih obveza iz razloga navedenih u stavku 1. ovog članka, Korisnik je dužan dostaviti Davatelju donacije u pisanom obliku s obrazloženjem i s prijedlogom novog obrasca proračuna provedbe Projekta. Novi predloženi obrazac proračuna na koji je Davatelj donacije dao svoju suglasnost, postat će sastavni dio ovog Ugovora.

Davatelj donacije ima pravo ne odobriti izmjenu ugovornih obveza ukoliko se time bitno mijenja sadržaj i priroda Projekta ili ako zahtjev nema utemeljenje u objektivnim razlozima.

Ukoliko Davatelj donacije ne odobri izmjene ugovornih obveza iz razloga navedenih u stavku 1. ovog članka, a Korisnik ne odustane od zahtjeva, Korisnik je dužan vratiti Davatelju donacije isplaćen iznos u roku od 30 dana od primljene pisane obavijesti Davatelja donacije o potrebi vraćanja primljenih sredstava.

Članak 9.

Ako Davatelj donacije utvrdi da je Korisnik nenamjenski koristio sredstva za izvršenje Projekta iz članka 2. ovog Ugovora ili nije izvršio Projekt u ugovorenom roku, Korisnik će biti dužan vratiti primljena, a nenamjenski utrošena ili neutrošena sredstva na računDavatelja donacije u roku od 30 dana od dana dostave pisane obavijesti o potrebi vraćanja zaprimljenih sredstava.

Ako Korisnik nije podnio odgovarajuća izvješća u roku i sa sadržajem određenim u članku 6. ovog Ugovora, ili ako Davatelju donacije ne omogući nadzor nad namjenskim korištenjem sredstava Donacije iz članka 7. ovog Ugovora, Korisnik se obvezuje vratiti Davatelju isplaćena sredstva u roku iz stavka 1. ovog članka.

Ukoliko Korisnik uspješno provede Projekt, a ne utroši sva odobrena sredstva, do 20 % odobrenih i neutrošenih sredstava može se prenamijeniti za provedbu drugog Projekta.

Aktivnosti Projekta koji će se na taj način financirati trebaju biti u okviru programskih područja koja su propisana Natječajem, a za prenamjenu potrebno je zatražiti prethodnu dozvolu Davatelja donacije, \_\_\_\_\_\_ dana (ovisno o trajanju projekta) prije isteka roka izvršenja Projekta; u suprotnom, neutrošena sredstva Korisnik će vratiti Davatelju donacije.

Davatelj donacije zadržava pravo kontinuiranog praćenja i vrednovanja izvršenja Projekta financiranog prenamijenjenim sredstvima.

Nenamjenskim korištenjem smatrat će se svako odstupanje od iznosa pojedinih stavki iz proračuna Projekta iz Članka 2. ovog Ugovora u iznosu većem od 10% ukupnog iznosa pojedine stavke, koje nije odobreno sukladno članku 8. ovog Ugovora.

Članak 10.

Dostava pisane obavijesti Davatelja donacije o potrebi vraćanja sredstava ili dostava bilo koje druge pisane obavijesti Davatelja donacije smatra se urednom i samim pokušajem dostave preporučenom pošiljkom s povratnicom na posljednju poznatu adresu Korisnika, bez obzira na napomenu prilikom dostave (obaviješten nije preuzeo, ne prima, nije tražio, nepoznat, otputovao ili bilo koja druga naznaka koja upućuje da je pokušana dostava).

Članak 11.

Ako Davatelj donacije utvrdi da Korisnik nije ispunio ugovorne obveze, uskratit će pravo na financijsku potporu projekata i programa Korisnika u sljedeće dvije godine.

Članak 12.

Potpisom ovog Ugovora Korisnik daje pristanak na javnu objavu svojih podataka i podataka o dodijeljenoj Donaciji.

Potpisom ovog Ugovora Korisnik daje pristanak da Davatelj donacije prikuplja, obrađuje i koristi podatke iz ovog Ugovora, kao i iz cjelokupne suradnje ostvarene s Korisnikom u svrhu promidžbenih aktivnosti; te pristaje na sudjelovanje u medijskom praćenju provedbe projekta (pristup poslovnim objektima, intervju, snimanje i sl.).

Korisnik je suglasan da Davatelj donacije koristi i objavljuje dostavljene mu fotografije, video i audio zapise iz stavka 1. ovog članka s ciljem promocije dodijeljene Donacije, ilustracije razvoja civilnoga društva u Republici Hrvatskoj i djelovanja Davatelja donacije.

Članak 13.

Davatelj donacije ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog Projekta.

Članak 14.

Davatelj donacije i Korisnik su suglasni da će sve sporove koji bi proizašli iz ovog Ugovora nastojati riješiti mirnim putem, a u protivnom se utvrđuje nadležnost stvarno nadležnog suda u Zagrebu.

Članak 15.

Ovaj Ugovor sastavlja se u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Davatelj donacije.

Članak 16.

Ovaj Ugovor stupa na snagu danom potpisivanja.

U \_\_\_\_\_\_\_\_,

dana \_\_\_\_\_\_\_2017. godine U Zagrebu, dana \_\_\_\_\_\_\_\_ 2017. godine

**KORISNIK** **HBOR**

ovlaštena osoba ovlaštena osoba ovlaštena osoba

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_